Document ID: 32011D0391

РЕШЕНИЕ НА КОМИСИЯТА
от 1 юли 2011 година
относно невключването на определени вещества в приложение I, IА или IБ към Директива 98/8/ЕО на Европейския парламент и на Съвета относно пускането на пазара на биоциди
(нотифицирано под номер C(2011) 4596)
(текст от значение за ЕИП)
(2011/391/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
като има предвид, че:
(1)
С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО.
(2)
За известен брой комбинации вещества/продуктови типове, включени в посочения списък, или всички участници са се оттеглили от програмата за преглед, или не са получени пълни досиета до крайния срок, определен в член 9 и член 12, параграф 3 от Регламент (ЕО) № 1451/2007 от държавата-членка, определена като докладчик за оценката.
(3)
Комисията информира държавите-членки за това съгласно член 11, параграф 2, член 12, параграф 1 и член 13, параграф 5 от Регламент (ЕО) № 1451/2007. Информацията бе оповестена и публично чрез електронни средства.
(4)
В срока три месеца след посочените оповестявания редица дружества са показали интерес към поемането на ролята на участник за въпросните вещества и продуктови типове. След това обаче тези дружества не са представили пълно досие.
(5)
Следователно съгласно член 12, параграф 5 от Регламент (ЕО) № 1451/2007 въпросните вещества и продуктови типове следва да не се включват в приложение I, IА или IБ към Директива 98/8/ЕО.
(6)
В интерес на правната сигурност следва да се уточни датата, след която биоцидите, съдържащи активни вещества за продуктовите типове, посочени в приложението към настоящото решение, не следва да бъдат пускани повече на пазара.
(7)
Мерките, предвидени в настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1
Веществата, посочени в приложението към настоящото решение, не се включват в приложение I, IА или IБ към Директива 98/8/ЕО за съответните продуктови типове.
Член 2
За целите на член 4, параграф 2 от Регламент (ЕО) № 1451/2007 биоцидите, съдържащи активни вещества за продуктовите типове, посочени в приложението към настоящото решение, не могат повече да бъдат пускани на пазара, считано от 1 юли 2012 г.
Член 3
Адресати на настоящото решение са държавите-членки.
Съставено в Брюксел на 1 юли 2011 година.

Labels: 3
0
1
6